**DECIZIA**

**Consiliului raional nr. 7/9 din 09 decembrie 2015 „Cu privire la casarea literaturii din fondul de bibliotecă al unor instituții de învățământ din raion”**

Aferent demersului Instituţiei publice liceul teoretic ,,Maria Bieșu” din s. Volintiri și Instituţiei publice gimnaziul ,,Mihai Sîrghi” din s. Cioburciu nr. 55 din 10.11.2015;

în conformitate cu prevederile pct. 49 al instrucţiunii „Cu privire la evidenţa contabilă în instituţiile publice”, aprobată prin ordinul ministrului finanţelor nr.93 din 19.07.2010 şi Regulamentului privind casarea bunurilor uzate, raportate la mijloacele fixe aprobat prin Hotărârea Guvernului Republicii Moldova nr.500 din 12 mai 1998;

în baza art. 43, alin.(2), art. 46 şi art. 77, alin.(1) din Legea nr.436-XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1. Se permite casarea literaturii din fondul de bibliotecă, atribuite la mijloacele fixe, subcontul 018 „Fond de bibliotecă”, următoarelor instituții de învățământ:

1.1. Instituţiei publice liceul teoretic ,,Maria Bieșu” din s. Volintiri, literatură artistică în cantitate de 1015 (una mie cincisprezece) exemplare în sumă de 6435,37 (șase mii patru sute treizeci și cinci) lei, 37 bani și manuale în cantitate de 1580 (una mie cinci sute optzeci) exemplare în sumă de 38899,92 (treizeci și opt mii opt sute nouăzeci și nouă) lei, 92 bani.

1.2. Instituției publice gimnaziul ,,Mihai Sîrghi” din s. Cioburciu, literatură artistică în cantitate de 1312 (una mie trei sute doisprezece) exemplare în sumă de 6067,68 (șase mii șaizeci și șapte) lei, 68 bani și manuale în cantitate de 724 (șapte sute douăzeci și patru) exemplare în sumă de 14573,12 (paisprezece mii cinci sute șaptezeci și trei) lei, 12 bani.

2. Directorii IP liceul teoretic ,,Maria Bieșu” din s. Volintiri (Angela Țih) și IP gimnaziul ,,Mihai Sîrghi” din s. Cioburciu (Pavel Moga) vor institui prin ordin comisia de casare, care va determina inutilizarea mijloacelor fixe şi ineficienţei reparaţiei lor, precum şi pentru perfectarea actelor necesare pentru casarea mijloacelor fixe.

3. Comisia de casare va activa în conformitate cu prevederile pct.7 al Regulamentului privind casarea bunurilor uzate, raportate la mijloacele fixe aprobat prin Hotărârea Guvernului Republicii Moldova nr. 500 din 12 mai 1998.

4. Direcţia finanţe va verifica corectitudinea perfectării actelor de casare, inclusiv determinarea uzurii, argumentarea motivelor casării mijloacelor fixe şi trecerii la bilanţul întreprinderii a mijloacelor valorificate în rezultatul casării.

5. Controlul executării prezentei decizii se pune în sarcină dnei Raisa Burduja, şefa direcţiei învăţământ.

6. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Direcţiei finanţe;

Direcţiei învăţământ;

IP liceul teoretic ,,Maria Bieșu” din s. Volintiri;

IP gimnaziul ,,Mihai Sîrghi” din s. Cioburciu;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei**

**Vladimir Baligari**

**Secretarul Consiliului raional**

**Ion Ţurcan**